钦定古今图书集成/方舆汇编/边裔典/第133卷 > 隋
## 钦定古今图书集成/方舆汇编/边裔典/第133卷 > 隋

### 文帝开皇二十年西突厥婆实入朝

按《隋书文帝本纪》，不载。按《西突厥本传》：西突厥者，木杆可汗之子大逻便也。与沙钵略有隙，因分为二，渐以强盛，东拒都斤，西越金山，龟兹、铁勒、伊吾及西域诸胡悉附之。大逻便为处罗侯所执，其国立鞅素特勒之子，是为泥利可汗。卒，子达漫立，号泥撅处罗可汗。其母向氏，本中国人，生达漫而泥利卒，向氏又嫁其弟婆实特勒。开皇末，婆实共向氏入朝，遇达头乱，遂留京师，每舍之鸿胪寺。

### 炀帝大业元年西突厥遣使入贡

按：《隋书炀帝本纪》，不载。按《西突厥本传》：“处罗可汗
居无恒处，然多在乌孙故地。复立二小可汗，分统所
部，一在石国北，以制诸胡国，一居龟兹北，其地名应
婆，官有俟发阎洪达，以评议国事。自馀与东国同。每
五月八日相聚祭神，岁遣重臣，向其先世所居之窟
致祭焉。当大业初，处罗可汗抚御无道，其国多叛，与
铁”勒屡相攻，大为铁勒所败。时黄门侍郎裴矩在炖
煌，引致西域，闻国乱，复知处罗思其母氏，因奏之。炀
帝遣司朝谒者崔君肃赍书慰谕之，处罗甚踞，受诏
不肯起。君肃谓处罗曰：“突厥本一国也，中分为二，自
相仇敌。每岁交兵，积数十年而莫能相灭者，明知启
民与处罗国其势敌耳。今启民举其部落，兵且百万，
入臣天子，甚有丹诚者，何也？但以切恨可汗，而不能
独制，故卑事天子，以借汉兵，连二大国，欲灭可汗耳。”
百官兆庶咸请许之，天子弗违，师出有日矣。顾可汗
母向氏，本中国人，归在京师，处于宾馆，开天子之诏，
惧可汗之灭，且夕守阙，哭泣悲哀，是以天子怜焉，为
其辍策。向夫人又匍匐“谢罪，因请发使以召可汗，令
入内属，乞加恩礼，同于启民。天子从之，故遣使到此。
可汗若称藩拜诏，国乃永安，而母得延寿。不然者，则
向夫人为诳天子，必当取戮，而传首虏庭。发大隋之
兵，资北蕃之众，左提右挈，以击可汗，死亡则无日矣。
奈何惜两拜之礼，剿慈母之命，吝一句称臣，丧匈奴
国也。”处罗闻之，矍然而起，流涕再拜，跪受诏书。君肃
又说处罗曰：“启民内附，先帝嘉之，赏赐极厚，故致兵
强国富。今可汗后附，与之争宠，须深结于天子，自表
至诚。既以道远，未得朝觐，宜立一功，以明臣节。”处罗
曰：“如何？”君肃曰：“吐谷浑者，启民少子莫贺咄设之母
家也。今天子又以义成公主妻于启民，启民畏天子
之威而与之绝，吐谷浑亦因憾汉，故职贡不修。可汗
若请诛之，天子必许汉击其内，可汗攻其外，破之必
矣。然后身自入朝，道路无阻，因见老母，不亦可乎？”处
罗大喜，遂遣使朝贡。

大业六年。遣侍御史韦节召处罗。令与车驾会于大
升拔谷。处罗辞以他故。不从。寻为酋长射匮袭之
按《隋书炀帝本纪》。不载按《西突厥本传》。帝将西狩。
大业六年。遣侍御史韦节召处罗。令与车驾会于大
升拔谷。其国人不从。处罗谢使者。辞以佗故。帝大怒。
无如之何。适会其酋长射匮遣使来求婚。裴矩因奏
曰：“处罗不朝，恃强大耳。臣请以计弱之，分裂其国，即
易制也。射匮者，都六之子，达头之孙，世为可汗，君临
西面，今闻其失职，附隶于处罗，故遣使来，以结援耳。
愿厚礼其使，拜为大可汗，则突厥势分，两从我矣。”帝
曰：“公言是也。”因遣裴矩朝夕至馆，微讽谕之。帝于仁
风殿召其使者，言处罗不顺之意，称射匮有好心，吾
将立为大可汗，令发兵诛处罗，然后当为婚也。帝取
桃竹白羽箭一枝以赐射匮，因谓之曰：“此事宜速，使
疾知箭也。”使者返，路经处罗，处罗爱箭，将留之，使者
谲而得免。射匮闻而大喜，兴兵袭处罗，处罗大败，弃
妻子，将左右数千骑东走，在路又被劫。遁于高昌
东保时罗漫山。高昌王《麹伯雅》上状，帝遣裴矩将向
氏亲要左右，驰至玉门关晋昌城。矩遣向氏使诣《处
罗》所，论朝廷弘养之义，丁宁晓谕之，遂入朝，然每有
怏怏之色。

大业七年十二月。西突厥处罗多利可汗来朝
按《隋书炀帝本纪》云云。按《西突厥本传》。大业七年
冬处罗朝于临朔宫。帝享之。处罗稽首谢曰：“臣总西
面诸蕃。不得早来朝拜。今参见迟晚。罪责极深。臣心
里悚惧不能道尽。”帝曰：“往者与突厥相侵扰。不得安居。今四海既清。与一家无异。朕皆欲存养。使遂性灵。
譬如天”上止有一个日照临，莫不宁帖。若有两个三
个日，万物何以得安？比者亦知处罗总摄事繁，不得
早来相见。今日见处罗怀抱，豁然欢喜，处罗亦当豁
然，不烦在意。明年元会，处罗上寿曰：“自天以下，地以
上，日月所照，唯有圣人可汗，千岁万岁，常如今日也。”
诏留其累弱万馀口，令其弟达度关牧畜。会宁郡处
罗。从征高丽，赐号为《曷萨》。〈本纪作娑〉《那可汗》，赏赐甚厚。
大业十年春正月，以宗女为《信义公主》，嫁于《突厥》《曷
娑那可汗》。

按《隋书炀帝本纪》云云。按《西突厥本传》：“大业十年
正月，以信义公主嫁焉，赐锦彩袍千具，彩万匹。帝将
复其故地，以辽东之役，故未遑也，每从巡幸。江都之
乱，随化及至河北。化及将败，奔归京师，为北蕃突厥
所害。”